
కోల్కతా : పశ్చిమ బెంగాల్ మంత్రి రవీంద్రనాథ్ ఘోష్ అడ్డంగా బుక్ అయ్యారు. ప్రముఖ పత్రిక కథనం ప్రకారం... ఘుఘుమారి ప్రాంతంలో యునైటెడ్ బ్యాంక్ ఆఫ్ ఇండియా శాఖ వద్ద చాలా మంది ఖాతాదారులు వరుసలో నిల్చొని ఉండటం ఆయన కంటబడింది. వెంటనే ఆయన తన కారులోంచి దిగి, వరుసలో నిల్చున్నవారిని వాకబు చేశారు. ఇంటర్నెట్ కనెక్టివిటీ సమస్య వల్ల 10 రోజుల నుంచి బ్యాంకు సేవలు సక్రమంగా అందడం లేదని ఖాతాదారులు ఆయనకు చెప్పారు.వెంటనే మంత్రి రవీంద్రనాథ్ బ్యాంకులోకి వెళ్ళారు. ఓ అధికారితో వాగ్వాదానికి దిగారు. మెయింటెనెన్స్ బాధ్యత ఎవరిదని ప్రశ్నించారు. అందుకు ఆ అధికారి బదులిస్తూ తమదే బాధ్యత అని చెప్పారు. దీంతో మరింత రెచ్చిపోయిన మంత్రి ‘‘నోర్ముయ్! నీ హద్దులు దాటకు. గట్టిగా చెంప పగులగొడతాను’’ అని అరిచారు.మంత్రి కేకలపై ఆ బ్యాంకు అధికారి స్పందిస్తూ ‘‘మీరు అలా మాట్లాడకూడదు. మేం పని చేస్తున్నాం’’ అన్నారు. దీంతో మంత్రి మరింత ఆగ్రహంతో దూషణలకు దిగారు. నిన్ను బయటికి తోసేస్తానంటూ విరుచుకుపడ్డారు. మంత్రిగారి వ్యవహార శైలి మొత్తం కెమెరాకు చిక్కింది.

kolkata : paschima bengal mantri ravindranath ghosh addamgaa buk ayyaru. pramukha patrika kathanam prakaaram... ghughumari praantamlo unaited bank af india saakha vadda chala mandi khaataadaarulu varusalo nilchoni undatam aayana kantabadindi. ventane aayana tana kaarulonchi digi, varusalo nilchunnavaarini vaakabu chesaru. internet connectivity samasya valla 10 rojula nunchi byaanku sevalu sakramamgaa andadam ledani khaataadaarulu aayanaku cheppaaru.ventane mantri ravindranath byaankuloki vellaaru. oo adhikaaritho vaagvaadaaniki digaaru. maintenence baadhyata evaridani prasninchaaru. anduku aa adhikari badulistuu tamade baadhyata ani cheppaaru. deentho marinta rechipoyina mantri ‘‘normue! nee haddulu daataku. gattigaa chempa pagulagodataanu’’ ani arichaaru.mantri kekalapai aa byaanku adhikari spandistuu ‘‘meeru alaa matladakudadu. mem pani chestunnam’’ annaru. deentho mantri marinta aagrahamto dooshanalaku digaaru. ninnu bayatiki tosestanantu viruchukupaddaaru. mantrigaari vyavahara saili mottam kemeraku chikkindi.